Osobný vlak

Osobný vlak, hovorovo osobák je najnižšia kategória vlakov osobnej dopravy. Osobné vlaky väčšinou zabezpečujú prepravu na krátke vzdialenosti (tzv. regionálnu dopravu) a až na výnimky zastavujú vo všetkých staniciach a zastávkach.

V širšom zmysle sa ako osobný vlak môže označovať každý vlak určený na prepravu osôb, bez ohľadu na jeho kategóriu.

Prevádzka 
V súčasnosti premávajú osobné vlaky na 47 tratiach, z toho na 9 ide o medzinárodné linky:
 Bratislava-Petržalka – Kittsee (ÖBB)
 Kúty – Břeclav (ČD)
 Nové Mesto nad Váhom – Vrbovce – Velká nad Veličkou (ČD)
 Trenčianska Teplá – Horné Srnie – Vlársky Průsmyk (ČD)
 Čadca – Mosty u Jablunkova (ČD)
 Čadca – Zwardoń (PKP)
 Košice – Čierna nad Tisou – Chop (UŽ)
 Bratislava-Petržalka – Rajka (MÁV)

Dopravcovia 
Na všetkých prevádzkovaných tratiach na Slovensku zabezpečuje osobné vlaky štátny dopravca ZSSK.

ZSSK 

Okrem starších vozňov, rušňov a jednotiek, ktoré sa stále vyskytujú v bežnej prevádzke, bolo v poslednom desaťročí získaných veľké množstvo nových vozidiel. Ide najmä o elektrické rušne 381, dieselové rušne 757, elektrické jednotky 671, motorové jednotky 861 a vozne radu Bdmpeer, Bdteer či Bdgteer.

RegioJet 
RegioJet prevádzkoval v rokoch 2012-2020 osobnú dopravu na trati Bratislava - Komárno. Na prevádzku osobných vlakov používal najmä prenajaté motorové jednotky Talent a Desiro v korporátnom nátere žltej farby.

Komfort cestovania 
S postupnou obnovou vozového parku ZSSK sa zvyšuje podiel nových súprav s klimatizáciou, Wi-Fi pripojením k internetu či Inteligentným dopravným informačným systémom. Na mnohých tratiach jazdia v súčasnosti už len takéto nové súpravy (napr. okolie Nitry, Humenného, Bratislavy či Žiliny)

V osobných vlakoch RegioJetu je k dispozícii Wi-Fi pripojenie, občerstvenie počas cesty a samozrejmosťou je aj klimatizácia.

Galéria

Referencie 
 ŽSR Ž1 – Pravidlá železničnej prevádzky

Externé odkazy 
 Stránka dopravcu ZSSK
 Stránka dopravcu RJ

Kategórie osobných vlakov